เรื่องร้องเรียน: ร้านก๋วยเตี๋ยวเป็ด เทเศษอาหารลงท่อ แต่เหมือนจะมีตะแกรง กรองไม่ให้เศษอาหารลงท่อ แต่พวกน้ำแกง ก็ลงท่อระบายน้ำอยู่ดี ทำให้ไขมันไปสะสมในท่อระบายน้ำได้
การดำเนินการของเจ้าหน้าที่: สำนักงานเขตสัมพันธวงศ์ ขออภัยในความไม่สะดวก และขอขอบคุณที่แจ้งข้อมูล เจ้าหน้าที่เทศกิจชุด254 ตรวจสอบแก้ไขเหตุร้องเรียน กรณีร้านก๋วยเตี๋ยวเป็ด บริเวณถนนข้าวหลามมีการทิ้งขยะและน้ำเสียไม่ถูกต้องตามหลักสุขลักษณะ เบื้องต้นได้ว่ากล่าวตักเตือนพร้อมแนะนำ ห้ามทิ้งในลักษณะนี้อีก ควรมีถังสำหรับรองรับน้ำที่แยกเศษอาหารออก หลังจากนั้นจึงแยกน้ำเสียและเศษอาหารทิ้งใส่ถุงอีกครั้งก่อนนำไปทิ้งลงถังขยะหรือแยกถุงน้ำเสียที่มีไขปนเปื้อนวางไว้ข้างถังขยะ เพื่อรอจนท.มาเก็บขนต่อไป
ความเห็นของผู้แจ้ง: ขอบคุณฝ่ายสิ่งแวดล้อม ที่ช่วยกันทำ กรุงเทพฯให้สะอาดครับ  ไว้ถ้าผมผ่านไป จะคอยติดตามดูให้อีกทีครับ  ผมเกรงว่าพอเทลงถัง สุดท้าย เก็บร้านก็เทลงท่อ เหมือนเดิม ก็ไม่มีความหมายอะไร ยังไงฝากหาทางออกที่ยั่งยืนให้ด้วยจะดีมากครับ  ฝากกำชับร้านอื่นๆ ด้วยนะครับ  ขอบคุณมากครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร